TKS ยอดขายเพิ่มหนุนกำไร Q2/59 โต 32% ปันผล 0.15 บ./หุ้น XD 30 ส.ค.นี้
TKS ยอดขายเพิ่มหนุนกำไร Q2/59 โต 32% มาที่ 72.65 ลบ. จากปีก่อนมีกำไร 54.88 ลบ. ด้าน 6 เดือนแรก กำไรเพิ่มขึ้น 21% มาที่ 162.71 ลบ. จากปีก่อนมีกำไร 134.30 ลบ. พ่วงปันผล 0.15 บ./หุ้น XD 30 ส.ค.นี้ จ่าย 13 ก.ย.59
15 ส.ค. 2559

บริษัท ที.เค.เอส. เทคโนโลยี จำกัด (มหาชน) หรือ TKS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 72.65 ล้านบาท หรือมีกำไรสุทธิ 0.20 บาทต่อหุ้น เพิ่มขึ้น 32% จากช่วงเดียวกันของปีก่อนที่มีกำไรสุทธิ 54.88 ล้านบาท หรือมีกำไรสุทธิ 0.15 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้นและมีการรับรู้ส่วนลดจากเจ้าหนี้การค้า เป็นจำนวน 8.22 ล้านบาท และมีการรับรู้รายได้ค่าออกแบบและพัฒนาซอฟต์แวร์ จำนวน 5.37 ล้านบาท
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 162.71 ล้านบาท หรือ 0.45 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 134.30 ล้านบาท หรือ 0.37 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 30 ส.ค. 2559 ทั้งนี้ กำหนดจ่ายเงินปันผลในวันที่ 13 ก.ย. 2559